Timo Partanen

Timo Partanen (13. maaliskuuta 1938 Helsinki – 1. toukokuuta 2015 Helsinki) oli suomalainen psykologi, epidemiologi, biostatistikko ja professori. Hän oli Työterveyslaitoksen Epidemiologian ja biostatistiikan osaston vanhempi tutkija vuoteen 2001, jolloin hän jäi eläkkeelle. Hän jatkoi sittemmin työuraansa Costa Ricassa vierailevana professorina.

Partanen opiskeli yhdysvaltalaisessa Cincinnatin yliopistossa biostatistiikkaa ja valmistui maisteriksi 1966. Hän jatkoi opintojaan Helsingin yliopistossa, valmistuen psykologiksi (gradu Vastasyntyneen ja imeväisikäisen äänisignaalien ilmaisuarvo ja tunnistettavuus, 1969) ja väitteli tohtoriksi Tampereen yliopistosta (1993). Hänen englanninkielinen, väitöskirjansa (1993) tarkasteli mekaanisen puuteollisuuden syöpiä. Tutkimus oli otsikoitu Epidemiology of respiratory cancer in woodworkers (suom. Hengityselinten syöpien epidemiologiaa mekaanisen puuteollisuuden työntekijöillä).

Partanen on osallistunut kansainväliseen tutkimusyhteistyhön osallistumassa äkillisten torjunta-ainemyrkytysten selvittelyyn   Tansaniassa, Keniassa ja Ugandassa. Hän on työskennellyt myös Maailman terveysjärjestön WHO:n syöväntutkimuslaitoksessa.

Lähteet 

Suomalaiset professorit
Suomalaiset psykologit
Epidemiologit
Vuonna 1938 syntyneet
Vuonna 2015 kuolleet